C 323/40
MT
Il-Ġurnal Uffiċjali tal-Unjoni Ewropea
26.8.2022
2.9.
L-entitajiet tal-ekonomija soċjali huma attivi fis-setturi ekonomiċi kollha f’ħafna pajjiżi Ewropej: mill-manifattura industrijali u tal-artiġjanat sal-ekonomija soċjali, mit-turiżmu sostenibbli sal-produzzjoni tal-enerġija minn sorsi rinnovabbli, mit-trasport sas-servizzi tal-komunikazzjoni u tal-informazzjoni, u jaqdu funzjonijiet deċiżivi għall-innovaz­ zjoni soċjali u t-trasferiment tat-teknoloġija b’mod mifrux fost popli u żoni bi żvantaġġi territorjali.
Il-pluralità ta’ forom ġuridiċi u organizzattivi jesiġu li jiġi evitat approċċ “wieħed tajjeb għal kulħadd”, madankollu mingħajr ma tiġi rrinunzjata ċerta forma ta’ koordinazzjoni taħt it-tmexxija tal-Kummissjoni. 2.10.
L-intrapriżi tal-ekonomija soċjali fil-biċċa l-kbira tagħhom għandhom għeruq fil-livell lokali, fejn jikkontribwixxu għall-koeżjoni soċjali, u jagħmlu t-territorji aktar reżiljenti u inklużivi.
Din il-propensità għall-prossimità twassal biex l-intrapriżi tal-ekonomija soċjali jkunu partikolarment effikaċi anke biex jappoġġjaw it-tranżizzjoni doppja ekoloġika u diġitali, billi jagħmlu t-teknoloġiji diġitali aktar aċċessibbli għall-bżonnijiet ta’ kulħadd, inkluż għal dawk l-aktar vulnerabbli u f’riskju ta’ esklużjoni soċjali, b’mod partikolari fil-każ tat-teknoloġiji abilitanti li jiffavorixxu l-parteċipazzjoni tal-persuni b’diżabilità. 2.11.
Għandha tingħata wkoll attenzjoni partikolari biex iż-żgħażagħ jiġu involuti u jiġi sfruttat il-kontribut tagħhom.
Dawn għandhom jiġu appoġġjati minn miżuri ta’ taħriġ immirati biex isaħħu l-ispirtu intraprenditorjali tal-ġenerazzjoni żagħżugħa. 2.12.
Sabiex jiġi implimentat dan il-potenzjal, jeħtieġ li jiżdied l-aċċess għall-kapital ta’ investiment għall-entitajiet tal-ekonomija soċjali, b’mod speċjali sabiex jiġu żviluppati aħjar l-investimenti fl-infrastruttura soċjali (l-akkomodazzjoni bi prezz raġonevoli, il-kura tas-saħħa u l-għajnuna fit-tul, l-edukazzjoni u t-tagħlim tul il-ħajja, it-tnaqqis tal-faqar, u t-titjib fl-aċċessibbiltà).
Din l-infrastruttura jeħtieġ li tissaħħaħ biex jitnaqqsu l-inugwaljanzi u l-esklużjoni soċjali, li żdiedu fl-Ewropa minħabba l-pandemija. 2.13.
Il-pjan ta’ azzjoni huwa opportunità biex tiġi żviluppata l-ekonomija soċjali, permezz tat-titjib tal-politika industrijali, u biex jiġi rikonoxxut ir-rwol li l-kooperattivi jaqdu b’mod speċjali fis-servizzi u l-industrija Ewropej, fejn joħolqu wkoll raggruppamenti importanti ta’ produzzjoni u kapaċità għolja għall-innovazzjoni. 2.14.
Il-KESE jqis importanti l-impenn tal-Kummissjoni li twettaq studji u riċerka dwar l-ekonomija soċjali, bil-għan li jwasslu għal rakkomandazzjoni tal-Kunsill Ewropew fl-2023, u bl-istess mod jilqa’ l-fatt li hija prevista evalwazzjoni tal-implimentazzjoni tal-pjan ta’ azzjoni fl-2025.
Madankollu, biex l-istudji u l-evalwazzjonijiet ikunu effettivi, il-pjan ta’ azzjoni għall-ekonomija soċjali għandu jiċċara aħjar l-objettivi mistennija fuq perjodu ta’ żmien medju u twil li jgħinu jispeċifikaw x’impatti soċjali huma mistennija, anke b’rabta mal-istrateġija Ewropea għall-2030. 2.15.
Il-KESE japprezza u jappoġġja l-objettivi tal-Kummissjoni li tippromovi r-relazzjonijiet transfruntiera u l-internaz­ zjonalizzazzjoni tal-ekonomija soċjali billi tappoġġja u tinkoraġġixxi l-parteċipazzjoni tal-intrapriżi tal-ekonomija soċjali fi pjattaformi ta’ sħubija Ewropej, permezz tal-ħolqien ta’ punt uniku ta’ servizz għall-ekonomija soċjali. 2.16.
Fil-qafas tal-inizjattivi biex tiġi promossa l-kultura intraprenditorjali, u b’mod partikolari biex jiżdied l-involviment taż-żgħażagħ fil-ħolqien ta’ intrapriżi ġodda, huwa essenzjali li jittejjeb l-għarfien dwar il-potenzjal tal-ekonomija soċjali fil-kurrikuli tal-iskejjel sekondarji u l-universitajiet.
Din hija r-raġuni għaliex aħna nappoġġjaw il-proposta li tinħoloq akkademja ġdida għall-intraprenditorija taż-żgħażagħ, li tkopri l-ekonomija soċjali.
3.
Kummenti speċifiċi 3.1.
Relazzjonijiet bejn l-amministrazzjonijiet pubbliċi u l-entitajiet tal-ekonomija soċjali 3.1.1.
Il-pjan ta’ azzjoni għall-ekonomija soċjali, filwaqt li jirrikonoxxi l-potenzjal tal-ekonomija soċjali għall-futur tal-politiki soċjali u industrijali, jafferma l-importanza tal-funzjonijiet ta’ interess ġenerali li għalihom tikkontribwixxi l-ekonomija soċjali, u għalhekk huwa importanti li jiġu definiti objettivi għat-titjib tal-kooperazzjoni bejn l-amministraz­ zjoni pubblika, l-entitajiet tal-ekonomija soċjali u l-atturi tad-djalogu soċjali.
3.1.2.
Minn din il-perspettiva, il-KESE jqis li huwa meħtieġ li jsir investiment biex tissaħħaħ l-amministrazzjoni kondiviża bejn l-awtoritajiet pubbliċi u l-intrapriżi soċjali li, filwaqt li jiġu rrispettati l-kompetenzi u l-awtonomija speċifiċi tagħhom, jaħdmu favur għanijiet ta’ interess komuni.
Għalhekk, għandhom jiġu mħeġġa forom ta’ programmazzjoni u ppjanar li jimplimentaw governanza inklużiva li tirrikonoxxi r-rwol tal-entitajiet tal-ekonomija soċjali, b’mod partikolari fis-sistemi territorjali ta’ kooperazzjoni bejn l-ekonomija soċjali u l-gvernijiet lokali.
Dawn il-forom innovattivi jridu bilfors jitfasslu b’rispett sħiħ għar-rekwiżiti ta’ trasparenza, trattament ugwali, kosteffettività u ftuħ għal partijiet interessati differenti, b’konformità mal-prinċipji tas-sussidjarjetà.